
(Norādītā procedūra pamatojas uz akta projektā ierosināto juridisko pamatu.)







	Grozījumi akta projektā

	Parlamenta grozījumi, kas sagatavoti divās slejās

Svītrotās teksta daļas iezīmē treknā slīprakstā kreisajā slejā. Aizstātās teksta daļas iezīmē treknā slīprakstā abās slejās. Jauno tekstu iezīmē treknā slīprakstā labajā slejā.

Pirms katra grozījuma ievietotā informācijas bloka pirmā un otrā rinda norāda uz attiecīgo teksta daļu izskatāmajā akta projektā. Ja grozījums attiecas uz spēkā esošu aktu, ko paredzēts grozīt ar akta projektu, informācijas blokā papildus iekļauj trešo un ceturto rindu, kurās attiecīgi norāda spēkā esošo aktu un atbilstīgo teksta vienību tajā.

Parlamenta grozījumi, kas sagatavoti kā konsolidēts teksts

Jaunās teksta daļas iezīmē treknā slīprakstā. Svītrotās teksta daļas iezīmē ar simbolu ▌ vai pārsvītro. Aizstātās teksta daļas iezīmē, ierakstot jauno tekstu treknā slīprakstā un izdzēšot vai pārsvītrojot aizstāto tekstu.
Tas neattiecas uz tīri tehniska rakstura grozījumiem, kurus izdara attiecīgie dienesti, gatavojot galīgo tekstu. Tie netiek iezīmēti.

EIROPAS PARLAMENTA NORMATĪVĀS REZOLŪCIJAS PROJEKTS
par projektu Padomes direktīvai, ar ko Direktīvu 2006/112/EK groza attiecībā uz PVN noteikumiem par nodokļa maksātājiem, kas veicina importēto preču tālpārdošanu, un īpašā režīma piemērošanu no trešām teritorijām vai trešām valstīm importētu preču tālpārdošanai un īpašu režīmu importa PVN deklarēšanai un samaksai
(08710/2025 – C10‑0084/2025 – 2023/0158(CNS))
(Īpašā likumdošanas procedūra — apspriešanās)
Eiropas Parlaments,
–	ņemot vērā Padomes projektu (08710/2025),
–	ņemot vērā Komisijas priekšlikumu Padomei (COM(2023)0262),
–	ņemot vērā 2023. gada 22. novembra nostāju[footnoteRef:1], [1:  OV C, C/2024/4246, 24.7.2024., ELI: http://data.europa.eu/eli/C/2024/4246/oj.] 

–	ņemot vērā Līguma par Eiropas Savienības darbību 113. pantu, saskaņā ar kuru Padome ar to ir atkārtoti apspriedusies (C10‑0084/2025),
–	ņemot vērā Reglamenta 84. un 86. pantu,
–	ņemot vērā Ekonomikas un monetārās komitejas ziņojumu (A10‑0000/2025),
1.	apstiprina Padomes projektu;
2.	aicina Padomi informēt Parlamentu, ja tā ir paredzējusi izmaiņas Parlamenta apstiprinātajā tekstā;
3.	prasa Padomei vēlreiz ar to apspriesties, ja tā ir paredzējusi būtiski grozīt Parlamenta apstiprināto tekstu;
4.	uzdod priekšsēdētājai nosūtīt šo nostāju Padomei, Komisijai un dalībvalstu parlamentiem.

Komisija 2022. gada 8. decembrī nāca klajā ar tiesību aku kopumu “PVN digitālajā laikmetā”, kas sastāv no šādiem trim priekšlikumiem:
	priekšlikums Padomes direktīvai, ar ko groza Direktīvu 2006/112/EK attiecībā uz PVN noteikumiem digitālajā laikmetā;
	priekšlikums Padomes regulai, ar ko groza Regulu (ES) Nr. 904/2010 attiecībā uz PVN administratīvās sadarbības pasākumiem, kas vajadzīgi digitālajam laikmetam;
	priekšlikums Padomes īstenošanas regulai, ar ko groza Īstenošanas regulu (ES) Nr. 282/2011 attiecībā uz informācijas prasībām konkrētiem PVN režīmiem.
Ar šī tiesību aktu kopuma palīdzību ir izstrādāts rīcības plāns, kurā uzsvērta nepieciešamība pārdomāt, kā tehnoloģiju var izmantot cīņā pret krāpšanu nodokļu jomā un kā pašreizējos PVN noteikumus Eiropas Savienībā varētu pielāgot uzņēmējdarbībai digitālajā laikmetā. Trīs ierosinātās izmaiņas, lai PVN padarītu atbilstošu digitālajam laikmetam, ir šādas:
i)	jauna reāllaika digitālās ziņošanas sistēma, kas balstā uz e-rēķinu sagatavošanu;
ii)	atjaunināti PVN noteikumi par platformu ekonomiku;
iii)	vienota PVN reģistrācijas sistēma uzņēmumiem, kas pārdod patērētājiem visā ES.
Ir notikusi apspriešanās ar Eiropas Parlamentu, un tas 2023. gada 22. novembrī sniedza atzinumu par minētajiem tiesību aktu priekšlikumiem. 2025. gada janvārī notika atkārtota apspriešanās ar Eiropas Parlamentu par projektu Padomes direktīvai, ar ko groza Direktīvu 2006/112/EK attiecībā uz PVN noteikumiem digitālajā laikmetā. Šī atkārtotā apspriešanās bija saistīta ar domājamā piegādātāja režīmu, kas bija nozīmīgs strīdus objekts Padomē, tāpēc galīgā kompromisa panākšana bija īpaši sarežģīta (A10-0001/2025).
Tagad notiek otrā apspriešanās ar Eiropas Parlamentu turpmāk izklāstītā iemesla dēļ.
Sākotnējais tiesību aku kopums “PVN digitālajā laikmetā” ietvēra priekšlikumu padarīt par obligātu importa vienas pieturas aģentūru (IOSS). Dalībvalstis šo priekšlikumu noraidīja. Alternatīvais priekšlikums, proti, motivēt izmantot IOSS, paredzot piegādātāju un platformu atbildību par importa PVN, ja tie neizmanto IOSS, nebija pietiekami noslīpēts, lai to iekļautu minētajā tiesību aktu kopumā, ko Padome pieņēma 2025. gada martā.
2023. gada maijā Komisija nāca klajā ar priekšlikumu kopumu Savienības Muitas kodeksa pārstrādei, jo īpaši atcelt 150 EUR robežvērtību atbrīvojumam no muitas nodokļa un importam piemērotā PVN.
2024. gada vasarā Komisijas priekšlikumiem par Savienības Muitas kodeksa pārstrādāšanu tika pievienoti noteikumi, kuru mērķis ir mudināt izmantot IOSS, ņemot vērā to saistību ar muitas noteikumiem. Padomes prezidentvalsts Polija atbalstīja priekšlikumu šos noteikumus, kuru mērķis ir mudināt izmantot IOSS un kuri tika uzskatīti par pietiekami noslīpētiem, nodalīt no priekšlikuma muitas jomā un vienoties par tiem atsevišķi. Delegācijas tam piekrita.
ECOFIN padomes 2025. gada 13. maija sanāksmē Padomē tika panākta vienošanās noteikumus, kuru mērķis ir stimulēt IOSS izmantošanu un kuri paredz, ka piegādātāji un platformas ir atbildīgi par importa PVN, ja tie neizmanto IOSS, iekļaut PVN direktīvā.
Eiropas Parlaments savā 2023. gada 22. novembra atzinumā atbalstīja to, ka IOSS būtu jādarbojas pārredzamā un drošā veidā. Turklāt tas vērsa uzmanību uz to, ka vienota pieeja IOSS, no vienas puses, un tiesību aktiem un praksei muitas jomā, no otras puses, palīdzētu izbeigt nekonsekvenci, kļūdas un nodokļu dubultu uzlikšanu. Eiropas Parlaments arī uzsvēra nepieciešamību ierobežot administratīvo slogu MVU. Turklāt tas prasīja izvērtēt IOSS padarīšanas par obligātu priekšrocības un trūkumus.

